<https://www.libertatea.ro/sport/imagini-inedite-un-caine-a-marcat-un-gol-intr-un-meci-de-fotbal-din-chile-3728304#article>
<http://schema.org/articleBody>
"\nO imagine incredibilă cu un câine care „păcălește” portarul și trimite mingea cu spinarea în poartă a devenit virală pe internet, informează DigiSport.\n\n\n\nS-a întâmplat în timpul unei partide de fotbal dintr-o ligă de amatori din Chile, înaintea unei lovituri libere care urma să fie executată din preajma careului mare. \n\n\n\nPatrupedul a pătruns pe teren neobservat de nimeni, apoi a ocolit „zidul”, trecând mai întâi și prin spatele arbitrului.\n\n\n\nLovitura liberă a fost executată destul de slab, dar câinele a intervenit și a deviat balonul cu spinarea în poartă, păcălindu-l pe portar.\n\n\n\nThis is the insane moment a dog scores the winning goal at a match in Chile ? pic.twitter.com/UwlGoL0Kzh— The Sun Football ⚽ (@TheSunFootball) September 8, 2021 \n\n\n\nDupă un moment de uluială pe teren și de ilaritate în tribune, arbitrul a fluierat repetarea loviturii, considerând, probabil, că patrupedul-golgheter era în „ofsaid”.\n\n\n\nCaptură video - twitter.com/thesunfootball\n"
<https://www.libertatea.ro/sport/imagini-inedite-un-caine-a-marcat-un-gol-intr-un-meci-de-fotbal-din-chile-3728304>